
Za takojšnjo objavo                 


ZADEVA: SPOROČILO ZA MEDIJE                                                       Dravograd, 29. julij 2026


Predsednik Partnerstva za Dravsko kolesarsko pot na dvodnevnem kolesarjenju po kolesarski poti ob Dravi

Predsednik Partnerstva za Dravsko kolesarsko pot dr. Alan Bukovnik se bo skupaj z direktorjem Regionalne razvojne agencije Koroška Urošem Rozmanom v soboto, 1. avgusta, in nedeljo, 2. avgusta 2026, podal na dvodnevno kolesarjenje po trasi Dravske kolesarske poti. Pot bosta začela na Viču pri Dravogradu, zaključila pa v Središču ob Dravi.

Namen obiska je, da predsednik Partnerstva tudi osebno doživi Dravsko kolesarsko pot, ki postaja vse bolj prepoznaven in privlačen turistični produkt, ter se na terenu seznani z raznoliko turistično ponudbo ob poti. Med kolesarjenjem bo obiskal izbrane turistične ponudnike in se srečal s partnerji projekta, na posameznih odsekih pa ga bodo sprejeli tudi župani občin ob Dravi.

Dvodnevno kolesarjenje predstavlja pomembno podporo nadaljnjemu razvoju Dravske kolesarske poti kot enega ključnih produktov trajnostnega turizma v Sloveniji. Projekt povezuje regijo Koroška in Podravje ter spodbuja trajnostno mobilnost, razvoj lokalnega gospodarstva in sodelovanje med občinami ter drugimi partnerji ob reki Dravi.

Obisk je hkrati priložnost za krepitev sodelovanja z župani občin ob Dravi in za pogovore o nadaljnjem razvoju skupnih aktivnosti na področju trajnostnega turizma, izboljšanja infrastrukture ter nadgradnje kakovosti doživetij za domače in tuje obiskovalce.

Dravska kolesarska pot je s svojo naravno in kulturno raznolikostjo, gostoljubnostjo lokalnih ponudnikov ter kakovostno infrastrukturo vse bolj prepoznavna kot ena najprivlačnejših kolesarskih destinacij v Sloveniji. Prav povezovanje lokalnih skupnosti in partnerjev predstavlja temelj njenega uspešnega razvoja ter ustvarjanja novih priložnosti za trajnostni razvoj območja ob Dravi.

Veseli bomo vaše medijske podpore in spremljanja dogodka. Če bi se predstavniki medijev želeli pridružiti predsedniku Partnerstva za Dravsko kolesarsko pot na katerem izmed odsekov poti ali ob posameznih postankih, vas bomo z veseljem sprejeli in uskladili podrobnosti. Za lažjo koordinacijo v prilogi pošiljamo program celotne dvodnevne ture z okvirnim časovnim potekom kolesarjenja in spremljevalnih aktivnosti.




Za sprotno obveščanje javnosti bo skrbela tudi spremljevalna ekipa, ki bo med celotno potjo pripravljala foto in video utrinke ter objave na družbenih omrežjih, s čimer bomo javnosti približali dogajanje in zanimive zgodbe ob Dravski kolesarski poti.

Izjava predsednika Partnerstva za Dravsko kolesarsko pot dr. Alana Bukovnika: »Dravska kolesarska pot ima izjemen pomen za turistični razvoj Koroške in Podravja, saj povezuje naravne in kulturne znamenitosti, lokalne ponudnike ter občine ob Dravi v prepoznaven in celovit turistični produkt. Kot predsednik Partnerstva za Dravsko kolesarsko pot čutim posebno odgovornost, da skupaj s partnerji skrbimo za njen usklajen razvoj, kakovostno infrastrukturo in čim boljšo izkušnjo vseh, ki se podajo na to pot.

Dravsko kolesarsko pot želim doživeti tudi osebno, se na terenu srečati z ljudmi, turističnimi ponudniki in drugimi partnerji ter prisluhniti njihovim izkušnjam, predlogom in potrebam. Verjamem, da lahko le z dobrim sodelovanjem, premišljenim razvojem in odgovornim odnosom do prostora še okrepimo njen položaj med vodilnimi trajnostnimi turističnimi produkti v Sloveniji ter ustvarjamo nove razvojne priložnosti za kraje in ljudi ob naši čudoviti reki Dravi.«

Izjava direktorja RRA Koroška d.o.o. Uroša Rozmana: 
»Dravska kolesarska pot je danes mnogo več kot le kakovostna kolesarska infrastruktura. Je razvojna os, ki povezuje dve regiji, lokalne skupnosti, turistične ponudnike in številne zgodbe ob reki Dravi v enoten turistični produkt. Prav zato je izjemno pomembno, da se razvoj odvija tudi na terenu, kjer lahko neposredno preverimo izkušnjo obiskovalca in skupaj z lokalnimi partnerji prepoznamo priložnosti za nadaljnje izboljšave. Prepričan sem, da bo to dvodnevno kolesarjenje dodatno potrdilo, da ima Dravska kolesarska pot vse možnosti, da postane ena vodilnih kolesarskih destinacij v širši regiji Alpe–Jadran. Naša naloga je, da z nadaljnjim povezovanjem partnerjev, vlaganji v infrastrukturo in razvojem kakovostnih doživetij poskrbimo, da bodo domači in tuji obiskovalci ob Dravi vedno znova našli razlog za obisk.«





PROGRAM S ČASOVNICO:

SOBOTA (1. 8. 2026):
8:00 – 8:30 	Gostišče Fabrika, Vič Dravograd
8:30 – 9:15 	kolesarjenje
9:15 – 9:45  	Koroški splavarji na Dravi, Muta (sprejem podžupana Občine Muta, g. Mitja Čeh)
9:45 – 10:15 	kolesarjenje
10:15 – 11:00  	Vodni park Radlje  
11:00 – 12:00	kolesarjenje 
12:00 – 13:30	Kovačija pri kovaču, Lehen (sprejem župana Občine Podvelka, g. Miran Pušnik)
13:30 – 14:00	kolesarjenje
14:00 – 14:30	sprejem na igrišču pri OŠ Lovrenc na Pohorju (sprejem podžupana Občine
 Lovrenc na Pohorju, g. Blaž Kramer)
14:30 – 15:00	kolesarjenje
15:00 – 16:00	Muzej HE Fala (sprejem generalni direktor DEM, g. Andrej Tumpelj)
16:00 – 16:15 	kolesarjenje
16:15 – 16:45 	Počivališče na Jabolčni poti (sprejem županja Občine Selnica ob Dravi, 
dr. Vlasta Krmelj)
16:45 – 17:00	kolesarjenje 
17:00 – 17:30	Športni park Ruše (sprejem županja Občine Ruše, ga. Urška Repolusk)
17:30 – 18:00	kolesarjenje
18:00 – 18:30 	Drava center
18:30 – 19:00	kolesarjenje
19:00  		Maribor Lent, Hiša Stare trte (sprejem župana MO Maribor, g. Saša Arsenovič)

NEDELJA (2. 8. 2026)
8:00   		Maribor Lent – začetek kolesarjenja pred Hišo stare trte
8:00 – 9:00	kolesarjenje
9:00 – 9:45	Rimske gomile (sprejem župana Občine Miklavž na Drav. polju, g. Egon Repnik)
9:45 – 10:15	kolesarjenje
10:15 – 10:45 	ŠD Starše (sprejem podžupan Občine Starše, g. Anej Lukan)
10:45 – 11:15 	kolesarjenje
11:15 – 12:00 	AMZS karting Slovenja vas (sprejem župan Občine Hajdina, g. Stanislav Glažar)
12:00 – 12:30	kolesarjenje
12:30 – 14:00 	Ptuj (sprejem županje MO Ptuj, ga. Nuška Gajšek)
14:00 – 14:30 	kolesarjenje
14:30 - 15.00 	Občina Markovci (sprejem župana Občine Markovci, g. Milan Gabrovec) 
15:00 – 15:15	kolesarjenje / vožnja
15:15 – 15:45	Grad Borl (sprejem županja Občine Cirkulane, ga. Antonija Žumbar)
15:45 – 16:00	kolesarjenje / vožnja
16:00 – 16:30      Dvorec Zavrč (sprejem župan Občine Zavrč, g. Slavko Pravdič)
16.30 – 16:45       kolesarjenje / vožnja
16:45 – 17:15   	Dominkova Domačija (pozdrav podžupana Občine Gorišnica, g. Peter Bezjak) 
17:15 – 18:00	kolesarjenje
18:00 – 18:30 	Ormoški grad (sprejem podžupan Občine Ormož g. Zlatan Fafulić)
18:30 – 19:15	kolesarjenje
19:15		kopališče / interpretacijski center Središče ob Dravi (sprejem župana Občine 
Središče ob Dravi, g. Toni Jelovica)








Več informacij: 
Uroš Rozman 
direktor RRA Koroška
M: +386 (0)40 876 253 
e-naslov: uros.rozman@rra-koroska.si 

	Drava Bike - Doživetje za vsakim zavojem.

